Document ID: /roh_data/filtered/Bilingualer_Corpus_interleaved-it-rm.jsonl.gz/319

This is a text translated from Italian to Rumantsch Grischun.
La legge cantonale sull'energia dev'essere adeguata al diritto federale

La Commissione preparatoria del Gran Consiglio entra nel merito della revisione della legge cantonale sull'energia e della relativa ordinanza d'esecuzione. Con la prevista revisione parziale si mira in primo luogo ad un adeguamento alla legislazione federale.

La Commissione preparatoria del Gran Consiglio, presieduta dal parlamentare Ernst Bachmann e in presenza del capo del Dipartimento competente, il Consigliere di Stato Stefan Engler, si è recentemente occupata della revisione parziale della legge sull'energia nonché della relativa ordinanza d'esecuzione a suo tempo emanata dal Gran Consiglio. La Commissione appoggia gli obiettivi perseguiti dalla revisione e aderisce alle proposte di modifica suggerite dal Governo. Di conseguenza essa raccomanda unanime al Gran Consiglio l'entrata in materia.

La Commissione ritiene che la legislazione sull'energia sia soggetta, a livello federale come pure sul piano cantonale, ad un forte dinamismo. La rivista legge federale sull'energia è stata posta in vigore più di un anno fa, fatto che rende assolutamente necessario un adeguamento del rispettivo diritto cantonale. La Commissione è concorde nel sostenere che la revisione parziale non debba azzerare gli sforzi finora intrapresi dal Cantone per incentivare il campo energetico. Il nuovo diritto dovrebbe piuttosto rinunciare a quegli strumenti che nella pratica non hanno dato buoni risultati, non hanno saputo promuovere il settore energetico e che pertanto gravano inutilmente il bilancio pubblico.

Nel dibattito sui dettagli la Commissione ha affrontato svariate innovazioni materiali. Si prevede di sopprimere il conteggio secondo il consumo del riscaldamento e dell'acqua calda in edifici esistenti. Per contro tale conteggio va mantenuto in neocostruzioni riscaldate centralmente nelle quali almeno cinque persone fruiscono del calore prodotto. Viene a cadere anche il sostegno, fornito tramite agevolazioni fiscali, per investimenti miranti al risparmio energetico. L'intera Commissione è infine del parere che l'installazione di sistemi fissi di riscaldamento elettrico a resistenza, di riscaldamenti esterni e di altri impianti non debba più soggiacere ad un permesso cantonale. Il compito di prescrivere un obbligo di autorizzazione per la messa in esercizio di questi dispositivi verrebbe quindi delegato ai comuni.

Organo: Commissione preparatoria del Gran Consiglio

Fonte: it Commissione preparatoria del Gran Consiglio

Data: 22.03.2000

La lescha chantunala d'energia duai vegnir adattada al dretg federal

La cumissiun predeliberanta dal cussegl grond fa la proposta da tractar la revisiun da la lescha cantunala d'energia e da l'ordinaziun executiva respectiva. Cun la revisiun parziala proponida vegn prendida en mira en emprima lingia in'adattaziun al dretg federal superiur.

La cumissiun predeliberanta dal cussegl grond è s'occupada dacurt sut il presidi da deputà Ernst Bachmann ed en preschientscha dal schef dal departament cumpetent, cusseglier guvernativ Stefan Engler da la revisiun parziala da la lescha d'energia sco er da l'ordinaziun executiva respectiva dal cussegl grond. La cumissiun beneventa las finamiras da la revisiun parziala e va per la gronda part d'accord cun las propostas da la regenza. Correspundentamain recumanda ella al cussegl grond unanimamain d'entrar en chaussa.

La legislaziun d'energia è suttamessa tenor la constataziun da la cumissiun ad ina dinamica enorma e quai tant sin stgalim federal sco er chantunal. La lescha federala d'energia revedida è vegnida messa en vigur gia avant pli ch'in onn, quai che pretenda obligantamein d'adattar la legislaziun chantunala d'energia. D'accord va la cumissiun concernent il fatg che la revisiun parziala na cumpeglia betg ina reducziun da las stentas da promoziun dal chantun sin il sectur energetic. Plitost duai sulettamain vegnir desistì da quests instruments che n'èn betg sa cumprovads en la pratica, che n'han betg demussà in effect da promoziun e ch'engrevgieschan uschia inutilmain la cassa chantunala.

En la discussiun da detagl ha la cumissiun tractà differentas novaziuns materialas. Uschia vegn abolì il quint individual dals custs da stgaudament e da l'aua chauda en edifizis existents. Per edifizis novs stgaudads centralmain d'almain tschintg consuments da chalira duain quests quints dentant vegnir mantegnids vinavant. Plinavant crodan davent ils sustegniments per investiziuns che spargnan energia tras levgiaments fiscals. Tenor l'opiniun unanima da la cumissiun predeliberanta na duai en il futur l'installaziun da stgaudaments da resistenza electrics liads al lieu e d'auters indrizs la finala betg vegnir fatg dependenta pli d'ina permissiun chantunala. Igl è vinavant chaussa da las vischnancas da prescriver per l'installaziun da tals indrizs in'obligaziun d'avair ina permissiun.

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 22.03.2000